พระราชกฤษฎีกาเปลี่ยนแปลงเขตเทศบาลนครกรุงเทพฯ(ฉบับที่ ๒)พ.ศ. ๒๔๙๗ ภูมิพลอดุลยเดชป.ร.ตราไว้ ณ วันที่๑๓ พฤศจิกายน พุทธศักราช ๒๔๙๗เป็นปีที่ ๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลนครกรุงเทพฯเพื่อความเหมาะสมแก่การบริหารกิจการท้องถิ่นยิ่งขึ้นอาศัยอำนาจตามความในมาตรา๙๕ ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช๒๔๙๕ และมาตรา ๑๒ แห่งพระราชบัญญัติเทศบาล พุทธศักราช ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลนครกรุงเทพฯ(ฉบับที่ ๒) พ.ศ. ๒๔๙๗มาตรา๒[๑] พระราชกฤษฎีกานี้ให้ใช้บังคับตั้งแต่วันที่๑ มกราคม พ.ศ. ๒๔๙๘ เป็นต้นไป มาตรา๓ ให้เปลี่ยนแปลงเขตเทศบาลนครกรุงเทพฯซึ่งได้กำหนดไว้ตามมาตรา ๓ แห่งพระราชกฤษฎีกาเปลี่ยนแปลงเขตเทศบาลนครกรุงเทพฯจังหวัดพระนคร พุทธศักราช ๒๔๘๕ เสียใหม่ โดยให้มีเขตดังต่อไปนี้ด้านเหนือตั้งแต่หลักเขตที่ ๑ ซึ่งกำหนดให้อยู่ที่ศูนย์กลางแม่น้ำเจ้าพระยา ตรงกับฝั่งตะวันออกของแม่น้ำเจ้าพระยาตอนที่อยู่ห่างจากศูนย์กลางถนนตอนเหนือกรุงเทพฯสายที่ ๒ ไปทางทิศเหนือเป็นระยะ ๒๐๐ เมตรจากหลักเขตที่๑ เป็นเส้นตรงไปทางทิศตะวันออกขนานกับถนนตอนเหนือกรุงเทพฯ สายที่ ๒ไปจดฟากตะวันออกของถนนประชาราษฎร์ ซึ่งเป็นหลักเขตที่ ๒จากหลักเขตที่๒ เป็นเส้นตรงไปทางทิศตะวันออกเฉียงเหนือ จดฟากตะวันออกของถนนพหลโยธินตรง กม.๑๑.๐๐๐ ซึ่งเป็นหลักเขตที่ ๓จากหลักเขตที่๓ เป็นเส้นตรงตั้งได้ฉากกับถนนพหลโยธินไปทางทิศตะวันออกเฉียงใต้เป็นระยะ ๑กิโลเมตร จากศูนย์กลางถนนพหลโยธิน ซึ่งเป็นหลักเขตที่ ๔ด้านตะวันออกจากหลักเขตที่ ๔ เป็นเส้นขนานกับศูนย์กลางถนนพหลโยธินไปทางทิศใต้ห่างจากฝั่งเหนือของคลองสามเสนเป็นระยะ ๒๐๐ เมตร ซึ่งเป็นหลักเขตที่ ๕จากหลักเขตที่๕ เป็นเส้นขนานกับฝั่งเหนือของคลองสามเสนไปทางทิศตะวันออก ผ่านคลองแสนแสบและขนานกับฝั่งเหนือของคลองบางกะจะห่างจากฝั่งตะวันออกของคลองแสนแสบเป็นระยะ ๒๐๐ เมตร ซึ่งเป็นหลักเขตที่ ๖จากหลักเขตที่๖ เป็นเส้นขนานกับฝั่งตะวันออกของคลองแสนแสบไปทางทิศใต้และขนานกับฝั่งตะวันออกของคลองตันห่างจากฝั่งเหนือของคลองตันเป็นระยะ ๒๐๐ เมตร ซึ่งเป็นหลักเขตที่ ๗จากหลักเขตที่๗ เป็นเส้นขนานกับฝั่งเหนือของคลองตันไปทางทิศตะวันออกและขนานกับฝั่งตะวันออกของคลองตันไปทางทิศใต้ผ่านคลองบางสะแก คลองพระโขนง ตอนที่บรรจบกับคลองตันและขนานกับฝั่งใต้ของคลองพระโขนงไปทางทิศตะวันตกเป็นระยะ ๒๐๐ เมตร ห่างจากศูนย์กลางถนนสุขุมวิทไปทางทิศตะวันออกเป็นระยะ๑ กิโลเมตร ซึ่งเป็นหลักเขตที่ ๘จากหลักเขตที่๘ เป็นเส้นขนานกับศูนย์กลางถนนสุขุมวิทไปทางทิศใต้ ผ่านคลองบางนาห่างจากฝั่งใต้ของคลองบางนาเป็นระยะ ๒๐๐ เมตร ซึ่งเป็นหลักเขตที่ ๙จากหลักเขตที่๙ เป็นเส้นขนานกับฝั่งใต้ของคลองบางนาไปทางทิศตะวันตก ถึงฝั่งตะวันออกของแม่น้ำเจ้าพระยาและเป็นเส้นตรงไปถึงศูนย์กลางแม่น้ำเจ้าพระยา ซึ่งเป็นหลักเขตที่ ๑๐ด้านใต้และด้านตะวันตกจากหลักเขตที่ ๑๐ เป็นเส้นไปตามศูนย์กลางแม่น้ำเจ้าพระยาไปทางทิศตะวันออกและทิศเหนือจนบรรจบหลักเขตที่ ๑ดังปรากฏในแผนผังท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตด้วยตามสมควรมาตรา๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพลป. พิบูลสงครามนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากภายในเขตเทศบาลนครกรุงเทพฯมีประชาชนรวมกันอยู่หนาแน่น และได้ขยายออกไปอยู่นอกเขตเทศบาลมากยิ่งขึ้นทำให้ท้องที่ต่าง ๆ นอกเขตเทศบาลมีสภาพเป็นบริเวณชุมนุมชนสมควรขยายเขตเทศบาลนครกรุงเทพฯ เพื่อเทศบาลได้ปกครองดูแลและบูรณะท้องถิ่นให้เจริญก้าวหน้ายิ่งขึ้นต่อไป[เอกสารแนบท้าย]๑.แผนที่เขตเทศบาลนครกรุงเทพฯ(ดูข้อมูลจากภาพกฎหมาย)ศรินรัตน์/จัดทำ๑ พฤษภาคม ๒๕๖๓ปาจรีย์/ตรวจ๑๖ ตุลาคม ๒๕๖๓[๑] ราชกิจจานุเบกษาเล่ม ๗๑/ตอนที่ ๗๙/หน้า ๑๗๗๖/๓๐ พฤศจิกายน ๒๔๙๗